—

Următoarele fraze au fost eliminate: — Toți cultivatorii de orez sunt obligați, după finalizarea recoltării, să trimită un raport de producție utilizând formularele corespunzătoare puse la dispoziție de Asociația de protecție, indicând suprafața cultivată cu orez pentru fiecare soi, precum și datele cadastrale relevante. — Acest raport trebuie să fie primit de Asociația de protecție până la data de 31 mai a fiecărui an, împreună cu o copie a raportului privind aria care a fost depus la Ente Nazionale Risi (Consiliul Național pentru Orez). — În mod similar, până la data de 30 noiembrie a fiecărui an și în orice caz înainte de a începe vânzarea orezului, producătorii, utilizând formularele puse la dispoziție de către Asociația de protecție, trebuie să raporteze cantitățile de produs ale diferitelor loturi de orez nedecorticat Vialone Nano și solicită prelevarea de probe. Motivele acestei eliminări sunt următoarele: Cerințele pe care trebuie să le îndeplinească operatorii în ceea ce privește raportarea producției sunt definite de organismul de inspecție și precizate în planul de inspecție relevant. Rapoartele privind cantitățile produse trebuie trimise în termenele stabilite de organismul de control, și nu de Asociația de protecție, care nu are niciun rol în verificarea conformității cu caietul de sarcini al produsului. În plus, toate formularele utilizate pentru verificarea activităților sunt puse la dispoziție de către organismul de control, și nu de Asociația de protecție, care nu are niciun rol în astfel de activități. — Asociația de protecție trebuie să preleveze probe din loturile de orez nedecorticat într-un interval de timp scurt, trebuie să efectueze controalele necesare și să acorde autorizația de utilizare a denumirii. Activitățile de prelevare de probe intră în responsabilitățile operatorilor individuali și nu ale Asociației de protecție, care nu are niciun rol în ceea ce privește verificarea conformității cu caietul de sarcini al produsului. — Asociația de protecție trebuie să trimită la Camera de Comerț din Verona, în scop informativ, toate datele prelucrate cu privire la producția orezului nedecorticat «Riso Nano Vialone Veronese». Această dispoziție nu se încadrează în sarcinile definite de către Asociația de protecție; prin urmare, includerea sa în caietul de sarcini este incorectă. — Unitățile de decorticare a orezului trebuie să respecte toate orientările Asociației de protecție a IGP «Riso Nano Vialone Veronese», să facă obiectul controalelor sale și să pună registrele respective la dispoziția Ente Nazionale Risi (Consiliul Național pentru Orez). Dispozițiile privind obligațiile operatorilor care vizează asigurarea respectării orientărilor Asociației de protecție nu sunt relevante pentru conținutul caietului de sarcini; prin urmare, este adecvată eliminarea acestei fraze. Obligațiile față de organismul de control sunt precizate la articolul 7 din caietul de sarcini. — Implementarea prezentului caiet de sarcini este supravegheată de Ministerul Politicilor Agricole, Alimentare și Forestiere, care poate recurge la serviciile Asociației de protecție în scopul monitorizării producției și comercializării «Riso Nano Vialone Veronese» în conformitate cu articolul 10 din Regulamentul (CEE) nr. 2081/92. Acest paragraf este înlocuit de legislația în vigoare privind controalele, care încredințează organismelor de control sarcina de a verifica conformitate cu caietul de sarcini. — Detaliile organismului de control responsabil cu verificarea conformității cu caietul de sarcini au fost incluse la articolul 7 din caietul de sarcini.”